User:Harchand Rabari

ڏياري جي تاريخ اصل ڏياري سنسڪرت ٻولي مان ورتل آهي (ديپاوالي) جنهن جي معني آهي روشني جي قطار ۽ ميڙ جنهن کي اڄڪلھ روشني جو تهوار پڻ چيو ويندو آهي. چون ٿا ته ڏياري اڳ ۾ به ملهائي ويندي هئي پر اڄڪلھ اسان کي مڪمل ڄاڻ ناهي پر آخر ۾ ڪجھ بيان ڪندس برحال جيستائين آئون سمجهان ٿو ته ڏياري جي شروعات اميد تي ڪئي وئي آهي جئين ته شري رام چندر جو ڀاءٌ ڀرت کي وچن (واعدو) ڏنل هو ته 14 سالن کان وڌيڪ هڪ ڏينهن به بنواس ۾ نه رهندو، ٺيڪ 14 سال گذرڻ کانپوءِ آخري ڏينهن تي سڀئي ايوديا جا ماڻهو سڄي ڏينهن گذرڻ باوجود به انهن کي يقين هو ته شري رام ماتا سيتا ۽ لڪشمڻ موٽي ايندا ۽ شري رام کي ڏسڻ لاءِ انتظار جي گھڙين ۾ سڄي ايوديا جي گھٽين گھرن ۽ گلين کي ڏيئن ۽ ميڻ بتين سان سينگاري روشن ڪري ڇڏيو. ان ڏينهن کان پوءِ ڏياري وڏي جوش ۽ جذبي سان پوري هند سندھ ۽ دنيا جي ٻين ملڪن ۾ به ملهائي ويندي آهي جھڙوڪ ميانمار ، نيپال، ملائيشا، سينگاپور، سريلنڪا، انڊيا، ۽ پاڪستان ۾ ملهائي ويندي آهي ڏياري کي روشني جو تهوار پڻ چيو ويندو آهي روشني نه صرف ڏيئن سان پر پويتر من سان به ٿيندي آهي. ڇو جو ڏياري جو بنياد فتع تي رکيو ويو آهي، هن موقعي تي هڪٻئي ۾ تعفا ۽ مٺايون ورهائي پريم ۽ امن جو پيغام پهچائي گھرن گهٽين ۽ گلين کي ڏيئن ۽ ميڻ بتين سان روشن ڪري هڪٻئي سان خوشيون ونڊيون ويديون آهن. عام طور تي ڏياري مختلف مذهب مختلف طريقي ۽ نالن سان ملهائيندا آهن. پر سڀني جو مقصد پيار ۽ امن جو پيغام پهچائڻ آهي خاص ڪري هندو، سک، ٻڌ، ۽ جين نالي جا مذهب ملهائيندا آهن. هندو مذهب ۾ ڏياري جي ڏينهن ماتا لڪشمي شري رام چندر ۽ ڪرشن ڀگوان جي پوڄا ڪئي ويندي آهي. هندو مذهب 1 ماتا لڪشمي جي پوڄا انڪري ڪئي ويندي آهي ته تاريخ مطابق وشنو ڀڳوان پنهنجي پنجين اوتار ۾ جيڪو هڪ وانم(باندر) جو هو، ان اوتار ۾ راجا بلي نالي شخص کي ساڳي تاريخ تي شڪست ڏيئي ماتا لڪشمي کي قيد مان آزاد ڪرايو هو. 2 شري رام چندر جي به پوڄا ڪندا آهن ڇو جو شري رام ماتا سيتا کي راجا راوڻ جي قيد مان آزاد ڪرائي انهي تاريخ تي ايوديا پهتا هئا جنهن جي فتع جي خوشي ۾ پوڄا ڪئي وئي. 3 شري ڪرشن ڀگوان جي به پوڄا ڪندا آهن ڇو جو ڪرشن ڀگوان به انهي تاريخ تي راجا “ناراڪسر” کي شڪست(مات) ڏيئي 16000 عورتون قيد مان آزاد ڪرايون هيون. سک مذهب سک مذهب جا ماڻهو به هي ڏينهن وڏي ڌام ڌوم سان ملهائيندا آهن ڇو جو ان ڏينهن تي سک مذهب جو اڳواڻ “گرو هارگوبند” قيد مان آزاد ٿيو هيو. ٻڌ مذهب ٻڌ مذهب جا ماڻهو به ان موقعي تي “اشوڪ وجيادشمي” جي پوڄا ڪندا آهن ڇو جو ان ڏينهن 150 دلت مذهب جي ماڻهن کي اشوڪ وجيادشمي ٻڌ مذهب ۾ تبديل ڪيا. جين مذهب جين انڊيا جو پراڻو مذهب آهي. اهي ڪنهن مخصوص ڀگوان جي پوڄا نه ڪندا آهن بلڪه فتع تي يقين ۽ انهي جي پوڄا ڪندا آهن. اهي به هن ڏينهن کي وڏي ڌام ڌوم سان ملهائيندا آهن ڇو جو ان ڏينهن تي “مهاوير تيرٿنڪر” کي موڪشا انعام سان نوازيو ويو هو ۽ ان ڏينهن کي ياد ڪرڻ لاءِ ملهايو ويندو آهي. ياد رهي ته موڪشا لفظ جي معني آهي معاف ڪري ڇڏڻ.'.